хумористични анекдоти за Що е то
Лорд Пърси е известен със своя цинизъм. Веднаж, на прием у кралицата, предложил да се забавляват, като отгатват думички по първата им буква. И така той започнал пръв:
- Държа нещо в джоба си с ръка, което започва с буква"к". Що е то?
Всички дами се закискали, а Кралицата строго се обърнала към прислужника:
- Джон, подай балтона на лорд Пърси! Той смята, че е време да си ходи.
Но лорд Пърси измъкнал от джоба си една кърпичка и победоносно я размахал. Кралицата се извинила и играта продължила. Отново дошъл редът на лорда и той казал:
- Държа нещо в джоба си, което започва с буква "х". Що е то?
Дамите отново се закикотели, а Кралицата рекла:"Джон, подай му балтона!"
Но лорд Пърси измъкнал една химикалка и Кралицата отново се извинила. Когато за трети път дошъл редът на лорд Пърси, той казал:
- Държа в джоба си нещо, което започва с "п". Що е то?
Сега Кралицата се засмяла и рекла:
- О-о, вече не можеш ме излъга! Хайде, покажи какво държиш!
Тогава лорд Пърси се провикнал:
- Джон, подай ми балтона! Кралицата смята, че е време да си вървя.